สู้ได้
โดย...ทีมข่าวการเงินโพสต์ทูเดย์
19 ก.ย. 2559

โดย...ทีมข่าวการเงินโพสต์ทูเดย์
ถึงแม้ว่าฟุตบอลทีมชาติไทยจะสู้ทีมชาติญี่ปุ่นไม่ได้ และดูทรงแล้วยังต้องใช้เวลาและสรรพกำลังอีกมากกว่าที่ฟุตบอลไทยจะไปยืนแถวเดียวกับญี่ปุ่นได้
แต่สำหรับ สุวิชญ โรจนวานิช ผู้อำนวยการสำนักงานบริหารหนี้สาธารณะ (สบน.) แม้จะไม่ใช่คอลูกหนัง แต่ก็ให้กำลังใจกองเชียร์ ว่า ฟุตบอลไทยสู้เขาไม่ได้ ไม่เป็นไร แต่พันธบัตรที่รัฐบาลไทยออกมาระดมเงินกู้เพื่อใช้จ่ายในประเทศไทยเราไม่เป็นสองรองญี่ปุ่น
ฮั่นแน่! สนใจแล้วสิว่าไม่เป็นรองอย่างไร
เพราะกวาดสายตาไปทั่วโลกแล้ว อายุเฉลี่ยของพันธบัตรรัฐบาลไทยจะยาวนานติดอันดับโลก บ่งบอกถึงศักยภาพของประเทศไทยที่ขึ้นชั้นพรีเมียร์ลีกแข่งกับประเทศผู้นำทาง เศรษฐกิจได้สบายๆ จะเป็นรองก็แค่อังกฤษเท่านั้น
ที่สำคัญอายุพันธบัตรไทยชนะญี่ปุ่น
ถือเป็นแมตช์ล้างตา กู้ศักดิ์ศรีให้กับทีมฟุตบอลไทยได้ก็แล้วกัน